ترکیه نینگ موغلا ولایتی فتحیه اولسواللیگیده کتاب ساته دیگن دوکاندار, بیر اوغری نینگ دوکانی دن کتاب اوغیرله گنی اوچون خرسند بولگن لیگی نی بیلدیردی.  
یاش اوغری کیچه دوکان نینگ ایچی گه کیرگن حالده باشقه قیمت بها نرسه لر گه قره می, فقط گینه اون جلد کتاب نی آلیب کیتگن.
اوشبو وضعیت ایسه, دوکان نینگ امنیتی کمره سی تامانیدن ثبت ایتیلدی.  
اون اوچ ییلدن بیری اوشبو منطقه ده دوکاندار بولگن جمهور دورماز نامیده گی خودی منه شوو دوکاندار, ایلک مراتبه کتاب اوغیرلنگن لیگی نی معلوم قیلرایکن, کتاب اوقیدیگن انسان لرنینگ انچه کم بولگن بیر جغرافیه ده کتاب اوغیرلنگن لیگی اوچون خرسند بولگن لیگی نی بیلدیردی.  
اوغری نینگ کیچیریم سوره شی تقدیرده, اونی کیچیره دیگن لیگینی بیلدیرگن دوکاندار, کتاب اوقیش نی آرزو قیلگن حالده پولی بولمه گن کیشی لرگه کتاب ساوغه قیلیش گه تیار ایکن لیگی نی معلوم قیلدی.
